Thread:User talk:Amire80/התרגומים האחרונים

אנא שים לב לא לתרגם תרגומים חדשים ב־core. כאמור בהנחיות לתרגום, זה יוצר התנגשות ועבודה כפולה מיותרת. כך גם לגבי הודעות שהשתנו באנגלית לאחרונה ויש לעדכנן (FUZZY).

עם זאת, פעילותך לתיקון נוסחי התרגום היא מבורכת. שים לב למספר תיקונים. בנוגע למונח "אלמוני" - המונח המקובל כיום, לפחות בוויקיפדיה, הוא "אנונימי" לכל עניין כזה, לכן מוטב לדבוק בו, גם אם המונח השני היה עדיף מלכתחילה.

בעניין תווי כיווניות: לדעתי עדיף לפתור את הבעיה על ידי הוספת התווים לפרמטרים, במקום בהודעה. כך גם פותרים את הבעיה לכל התרגומים ולא רק לעברית, וכך נהגתי בתיקונים בעבר (למשל, בשינויים האחרונים).